پنجابی چ پہلی وار

بابا فرید الدین گنج شکر نون پنجابی دا پہلا شاعر منیا جاندا اے۔
 شریف کنجاہی نے پہلی پنجابی نظم (1938) لکھی۔
 مولا بخش کشتہ پنجابی چ اپنا دیوان آپ چھپواؤݨ واݪے پہلے شاعر نیں۔
 پنجابی چ پہلا ناول ویر سنگھ نے "سندری" دے ناں ناݪ 1897 چ لکھیا۔
 پنجابی چ پہلا افسانہ 1921 چ لال سنگھ نے "کملا اکالی" دے ناں نال لکھیا۔
 دت سنگھ نے "سپن ٹانک" دے ناں نال پہلا پنجابی ڈراما لکھیا۔
 پنجابی چ شعراں چ پہلا سفرنامہ گرو نانک دا حاضر نامہ اے۔
 لکھت چ پہلا پنجابی سفرنامہ "ایشیاء دی سیر" دے ناں نال 1898 چ چھپیا۔
 انشائيا لکھݨ دا مڈھ مشتاق باسط دے انشائیاں دی کتاب "سکھ دا ساہ" دے 1976 چ چھپݨ ناݪ ہویا۔
 پنجابی ج مزاح دی پہلی کتاب انور علی دی "کاݪیاں اٹاں کاݪے روڑ" (1972) اے۔
 پنجابی دی پہلی گریمر 1812 چ ڈاکٹر کیری نے سیرام پور توں چھاپی۔شہباز دیاں گلاں، ڈاکٹر میاں ظفر مقبول صفحا 138
 جے نیوٹن نے 1854 وچ پہلی پنجابی ڈکشنری چھپوائی۔
 پنجابی وچ پہلی لکھت 990 ہجری وچ "مواعظ نوشا پیر" دے ناں ناݪ لکھی گئی۔
 پنجابی کتاباں دی پہلی لسٹ: پنجابی کتابیات ڈاکٹر شہباز ملک نے 1991 چ لکھی۔شہباز دیاں گلاں، ڈاکٹر میاں ظفر مقبول صفحا 136
 ڈاکٹر شہباز ملک پنجابی دے پہلے پی ایچ ڈی نیں۔
 پنجابی وچ لکھے گئے آرٹیکلاں دی پہلی لِسٹ 1984 وچ اقبال صلاح الدین نے لکھی۔
 حافظ برخوردار نے اپݨی کتاب مفتاح الفقہ وچ 1670 وچ پہلی واری لفظ پنجابی بولی لئی ورتیا۔
 پنجاب دا ناں شیر شاہ سوری دے ویلے توں (1545 - 1540) رواج وچ آیا۔ 
 پنجابی دا پہلا وڈا انسايیکلوپیڈیا پنجابی وکیپیڈیا اے۔
پنجابی دی پہلی فلم پنڈ دی کڑی 1935 وچ بݨی۔

اتا پتا

گٹھ:پنجابی بولی